4. Իրան. անցած հինգշաբթի Իրանը Ռուսաստանից ստացավ С-300 զենիթահրթիռային համալիրների առաջին խմբաքանակը։ Սա կարևոր քայլ է նրա միջուկային օբյեկտների վրա ցանկացած հարձակման դիմաց իմունիտետ ապահովելու տեսակետից։ Բացի այդ, Թեհրանը Մոսկվայի հետ բանակցություններ է վարում ութ միլիարդ դոլարի զենք և ռազմատեխնիկա մատակարարելու մասին, որը ներառում է նաև արդիական մարտական ինքնաթիռներ։ Ինչպեսև բալիստիկ հրթիռների փորձարկումները, զենքի ձեռքբերման հետ կապված այս վաքխանալիան ՄԱԿ Անվտանգության խորհրդի արգելքների աղաղակող խախտում է հանդիսանում։ Դա դարձավ Իրանի հետ միջուկային գործարքի կանխատեսելի (և կանխատեսված) հետևանքը, որի արդյունքների հիման վրա Թեհրանը ստացավ 100 միլիարդ դոլար և կարգավորեց հարաբերություններն աշխարհի հետ։